
Д О К Л А Д Н А   З А П И С К А
от
ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Определяне оценка на земя, находяща се във с.о. „Лозницата“, землище гр. Българово, общ. Бургас, на физическо лице с учредено право на ползване, по реда на § 29 от ПЗР към ЗИД на ЗСПЗЗ (ДВ бр.13 от 2007 г.)



УВАЖАЕМИ ОБЩИНСКИ СЪВЕТНИЦИ,

С Удостоверение за ползване №503 от 20.02.1978г. на Председателя на ИК на Градски общински НС-Българово, издадено на основание Постановление №76 на Министерски съвет от 1987г., на С. К. Т. е учредено право на ползване върху 1 дка земеделска земя, в м. „Лозницата”, землище гр. Българово. 
 В Община Бургас се съхранява молба с вх.№94-В-610/04.12.2007 г. от В. Г. Т., в качеството и на наследник на С. К. Т., с искане за закупуване на ПИ №49, находящ се в кадастрален район 141 по плана на с.о. “Лозницата“, землище гр. Българово.
Молбата е постъпила в законоустановения с §29 от Преходните и заключителните разпоредби към Закона за изменение и допълнение на Закона за собствеността и ползването на земеделските земи срок-12.02.2008г. 
В регистъра на ползвателите на предходен кадастрален план/помощен план на м. Лозницата, ползвателят С. К. Т. е записан в поземлен имот с пл. №46, с площ 893 кв. метра.
По действащият план на новообразуваните имоти на с.о. „Лозницата”, землище гр. Българово, община Бургас, одобрен със Заповед № РД-09-203/15.06.2005г. на Областен управител на Област Бургас, поземлен имот №46 съответства на новообразуван поземлен имот №141.49, целият с площ 892 кв. метра, при граници: север-път, изток- НПИ №141.51, юг-път, запад- НПИ №141.48. 
НПИ №141.49 е записан в регистъра към ПНИ на „неустановен собственик“ и на основание чл.25, ал.1 от ЗСПЗЗ, имота е общинска собственост.
НПИ №141.49 по ПНИ на с.о. “Лозницата“ попада върху бивши ниви №495а и № 1243, за които в регистъра на имотите, съществували преди образуването на ТКЗС и ДЗС, няма записани  данни за собственик. Същите, по смисъла на чл. 25, ал.1 от ЗСПЗЗ,  са общинска собственост.
За НПИ №141.49, с площ 892 кв. метра е съставен Акт №9155/14.03.2019 г. за частна общинска собственост, вписан в Служба по вписванията-Бургас с №70, том 26, вх. Рег. №8239/08.06.2022 г.
След смъртта на С. К. Т. с ЕГН *** негови наследници по закон са: Г. С. В. с ЕГН **** и с постоянен адрес: гр. София, В. В.Т. с ЕГН *** и с постоянен адрес: гр. Бургас и В.Т. О. с ЕГН **** и с постоянен адрес: гр. София, съгласно Удостоверение за наследници №ЕД-1246/06.04.2023 г., издадено от Дирекция „Гражданска регистрация на населението“ при Община Бургас.
Цитираното заявление е разгледано в комисия, назначена с моя Заповед №3840/10.12.2019г. Същата е взела решение, обективирано в протокол от 19.05.2023 г., със становище, че са спазени изискванията на актовете на държавните органи, посочени в § 4 от ПЗР на ЗСПЗЗ и в настоящия случай са налице условията на § 4а, ал.5 от ПЗР на ЗСПЗЗ, което дава основание Г.С. В., В. В.Т. и В. Т. О., да придобият право на собственост върху НПИ №141.49 по ПНИ на с.о. „Лозницата“, земл. гр. Българово, общ. Бургас, целият с площ 892 кв. метра.
Разпоредбата на § 29 от ПЗР към ЗИД на ЗСПЗЗ, обн. ДВ бр.13 от 09.02.2007 г., указва, че когато в случаите на учредено право на ползване върху земеделски земи – общинска собственост, въз основа на актовете по § 4 от преходните и заключителните разпоредби на ЗСПЗЗ, стойността на земята не е заплатена, ползвателите, в едногодишен срок от влизането в сила на този закон, могат да поискат определянето на оценка съгласно чл. 36, ал. 3 от ЗСПЗЗ и да заплатят цената на земята в тримесечен срок от влизането в сила на оценката.
Съгласно чл.36, ал.3 от ЗСПЗЗ, оценките на общинските земи, върху които е било учредено право на ползване въз основа на актовете, посочени в § 4 от ПЗР на ЗСПЗЗ, се определят с решение на общинския съвет по реда на Закона за общинската собственост. Определената от общинския съвет цена не може да бъде по-ниска от оценката, определена по реда на Наредбата по чл.36, ал.2 от ЗСПЗЗ.
Възложено е изготвяне на оценка от лицензиран оценител, вписан в КНОБ, за определяне на цена по реда на Наредбата за определяне на цени за земеделските земи за територия по §4 от ПЗР на ЗСПЗЗ, представляваща с.о. “Лозницата”, земл. гр. Българово която възлиза на 115 (сто и петнадесет) лева/дка.
С оглед на гореизложеното и в изпълнение на правомощията ми по чл. 64, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет–Бургас, като взех предвид решение от 19.05.2023 г. на комисията, назначена с моя Заповед №3840/10.12.2019 г., което възприемам изцяло, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация и § 29 от ПЗР към ЗИД на ЗСПЗЗ, обн. ДВ бр.13 от 09.02.2007 г., във връзка с чл.36, ал.3 от ЗСПЗЗ, да вземе следното

РЕШЕНИЕ:


Определя оценката на НПИ №141.49 по ПНИ на с.о. „Лозницата“, земл. гр. Българово, общ. Бургас, одобрен със Заповед №РД-09-203/15.06.2005 г. на Областен управител на област Бургас, целият с площ 892 кв. метра, при граници: север-път, изток- НПИ №141.51, юг-път, запад- НПИ №141.48, за който има съставен Акт №9155/14.03.2019 г. за частна общинска собственост, вписан в Служба по вписванията-Бургас под №70, том 26, вх. Рег. №8239/08.06.2022 г., в размер на 102,58 лева (сто и два лв. и петдесет и осем ст.), изчислена по реда на Наредбата по чл.36, ал.2 от ЗСПЗЗ.
В тримесечен срок от влизане в сила на оценката, Г. С. В., В. В. Т. и В. Т. О., да заплатят на Община Бургас определената цена на земята, ведно с дължимите данъци и такси.

[bookmark: _GoBack]Приложения: Акт №9155/14.03.2019 г. за частна общинска собственост, вписан в Служба по вписванията-Бургас под №70, том 26, вх. Рег. №8239/08.06.2022 г.; Молба с вх.№94-В-610/04.12.2007 г. от В. Г. Т.; Удостоверение за ползване №503 от 20.02.1978г. на Председателя на ИК на Градски общински НС-Българово; Комбинирана скица №386/05.09.2018 г. за НПИ №141.49 по ПНИ на с.о. „Лозницата“, земл. гр. Българово; Декларации по § 4д от ПЗР на ЗСПЗЗ, подписана от наследници на С. К. Т.; Протокол от 19.05.2023 г. на комисия, назначена със Заповед №3840/10.12.2019 г. на Кмета на Община Бургас; Експертна оценка за определяне стойността на имота по реда на Наредбата по чл.36, ал.2 от ЗСПЗЗ; Удостоверение за наследници.

